<classify> MKOA wa Dar es Salaam na Mtwara imetajwa kuwa vinara wa uzaji na uingizwaji wa dawa za kulevya.Watu wawili wamekamatwa Ubungo Kibo baada ya kukutwa na dawa za kulevya cocaine na Heroin.Kaimu Kamishna wa Mamlaka ya kudhibiti na Kupambana na Dawa za Kulevya James Kaji amesema jana mbali na Dar es Salama na Mtwara pia Tanga ni mkoa wa tatu kwa uchochoro wa kupenyeza dawa hizo kwa njia za panya.Karibu mikoa yote mipakani inatumika kama uchochoro, lakini kinara zaidi ni Mtwara ambapo inatumika kama uchochoro wa kupitishia dawa za kulevya kutoka Msumbiji, ingawa pia kuna mipaka kama Mtukula, Tunduma na Kyela pia ni miongoni mwa mipaka ambayo tumebaini inatumika sana kama uchochoro wa kupitisha dawa hizo haramu.amesema.Amesema bandarini pia ni eneo lingine ambalo mizigo mikubwa ikiwemo magari yanayotoka Pakistani na Japan yanatumika kupitisha dawa hizo na kuwataka wananchi wanaoagiza magari kuwa makini.Wananchi wanaoagiza magari nje wawe makini, maana magari yanatumika sana kupitisha dawaza kulevya, serikali ipo macho, sheria ipo mtu asijejikuta anaingia kwenye mtego wa sheria,alisema.Sheria mpya ya mwaka 2015 ya kudhibiti na kupambana na dawa za kulevya sura ya 95 kifungu kidogo cha 12 kinaeleza adhabu ya kujihusisha na kilimo cha mimea ya dawa za kulevya mfano bangi ni faini ya shilingi milioni moja au kifungo kisichozidi miaka 20.Sheria mpya imeweka adhabu ya faini isiyopungua milioni 50 na isiyozidi milioni 500 au kifungo kisichopungua miaka 7 na kisichozidi miaka 30 au vyote kwa pamoja.Adhabu ya kosa la kufadhili biashara haramu ya dawa za kulevya katika sheria ya sasa ni faini ya shilingi milioni 10. Sheria mpya imeweka adhabu ya Sh. bilioni moja au kifungo kisichopungua miaka 30 au vyote kwa pamoja mbali na kutaifishwa kwa mali za mfadhili.Kwa upande wa makosa ya kusafirisha na kufanya biashara ya dawa za kulevya, sheria ya sasa imetoa adhabu ya faini au kifungo cha maisha. Katika sheria mpya, adhabu iliyowekwa ni kifungo cha maisha peke yake.Kamishna Kaji amewataja watu wawili waliokamatwa Dar es Salaam kuwa ni Stanley Ngowi maarufu kwa jina la Sultan mkazi wa Tabata Segerea na na Jimmy Mlaki Mkazi wa Kinondoni wote wana umri wa miaka 24 kabila wachaga.Walikamatwa na dawa za kulevya aina ya Heroin maeneo ya Ubungo Kibo zenye uzito wa gramu 508.163.Kaji alisema watuhumiwa hao walikamatwa Januari 27 wakiwa na gari aina ya Sienta rangi ya Silva yenye namba za usajili T776 DSE maeneo ya Ubungo Kibo na pia walikamata mzani pamoja na nyaraka mbali mbali, na wanatarajiwa kupelekwa mahakamani muda wowote kuanzia sasa.Maafisa wa mamlaka walifanya upekuzi kwenye gari hilo na kukamata unga ambao baada ya uchunguzi wa kimaabara ktuoka kwa Mkemia Mkuu wa Serikali ulithibitika kuwa ni dawa za kulevya aina ya Heroin,alisema Kaji.Amesema ukamataji huo umetokana na mtego uliowekwa na mamlaka maeneo ya Ubungo Kibo baada ya kupata taarifa ya uwepoo wa wafanyabiashara wa dawa za kulevya.  <topic>: kitaifa 